da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da en en da en da en en en en de da da en da da da sv da da en da da da da da da da da da da da da da da da da da da da da da en da da da da da da da da da da da da da da da en da da nl da da da da da da da en es en da da da da sv pl it en en nb fi it en en nb it it en en nb cs it en en nb fr it en en nb it da da da sl da ja da da da da sv fr en da da de da da da da sv fr en en da fr da da da da sv fr en en da fr da da da da sv fr en sl da da da da da da sv fr en da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Medithyrox? - Find information på Medicin.dk
Medithyrox bruges til behandling af
Medithyrox er et kunstigt stofskiftehormon.
Medithyrox anvendes til at afhjælpe nedsat hormonproduktion i skjoldbruskkirtlen og ved visse tilfælde af struma.
Midlet anvendes desuden efter operation for kræft i skjoldbruskkirtlen samt som en del af behandlingen ved forhøjet hormonproduktion i skjoldbruskkirtlen.
Dosis afhænger bl.a. af alder, hvilken sygdom, der skal behandles, effekten af behandlingen samt resultaterne af evt. målinger af blodets indhold af stofskiftehormoner. Sædvanligvis startes behandlingen med mindre doser, der gradvist øges.
Tabletterne bør indtages på tom mave.
Hvis man skifter til et andet præparat med levothyroxin, skal man til kontrol hos lægen 6 uger efter skiftet.
Symptomer som diarré, nervøsitet, pulsstigning, rysten og brystsmerter tyder på for hurtig dosisøgning.
Med ukendt frekvens er set: irritabilitet, uro, rastløshed, rysten, søvnløshed, hovedpine, brystsmerter, hjerterytmeforstyrrelser, hjertebanken, forhøjet blodtryk, hjertesvigt, blodprop i hjertet, åndenød, rødme, hedeture, mavesmerter, kvalme, diarré, opkastning, øget svedtendens, hårtab, kraftesløshed, kramper, menstruationsforstyrrelser, nedsat evne til at få børn, træthed, temperaturstigning, vægttab, hudkløe og hududslæt.
Disse bivirkninger forsvinder, når dosis nedsættes.
Ved ubehandlet nedsat funktion af binyrerne eller hypofysen.
Ubehandlet forhøjet stofskifte eller  forhøjet blodtryk.
Akut blodprop i hjertet eller anden akut hjertesygdom.
Midlet skal anvendes med forsigtighed til ældre, ved dårligt fungerende hjerte, ved øget risiko for psykiatriske lidelser og ved behandling af spædbørn og børn.
Hvis du har diabetes, kan Medithyrox få blodsukkeret til at stige.
Behandlingen skal startes forsigtigt op ved alvorligt eller langvarigt for lavt stofskifte.
Ved behandling af forhøjet mængde skjoldbruskkirtelhormon i blodet skal Medithyrox gives i kombination med andre præparater.
Produkter, som indeholder soja samt kost med højt fiberindhold kan nedsætte optaget af Medithyrox fra tarmen.
Brug af anden medicin
Det er vigtigt at informere lægen om alle de lægemidler, du tager.
Enkelte kolesterolnedsættende midler (colestipol og colestyramin) nedsætter virkningen af Medithyrox. Det er derfor vigtigt at tage disse 2 slags præparater med 4-6 timers mellemrum. Andre kolesterolnedsættende midler (simvastatin) kan øge behovet for Medithyrox.
Østrogen (kvindeligt kønshormon) øger koncentrationen af skjoldbruskkirtelhormon i blodet, hvilket kan medføre behov for dosisændring af Medithyrox.
Syreneutraliserende midler samt midler, der indeholder aluminium, jern eller calcium, kan nedsætte virkningen af Medithyrox, og det er derfor vigtigt at tage Medithyrox 2 timer (for midler indeholdende sucralfat 8 timer) før disse præparater.
Hvis man samtidig er i behandling med ciprofloxacin (antibiotikum), skal der gå 6 timer mellem man tager de to midler.
Imatinib og sunitinib (midler mod kræft) kan nedsætte niveauet af skjoldbruskkirtelhormoner i blodet.
Virkningen af blodfortyndende midler kan påvirkes af Medithyrox.
Medithyrox kan mindske virkningen af visse midler mod diabetes.
Orlistat (slankemiddel) kan påvirke effekten af Medithyrox, og midlerne bør tages med mindst 4 timers mellemrum.
Sevelamer (middel mod for meget fosfat i blodet) kan nedsætte mængden af Medithyrox, der optages i kroppen. Det kan være nødvendigt at justere dosis af Medithyrox.
Niveauet af TSH (et hormon, der styrer skoldbruskkirtlens funktion) i blodet kan påvirkes af proteasehæmmere (midler mod HIV), sertralin (antidepressivum), visse midler mod malaria samt syrepumpehæmmere (midler mod mavesår). Dette kan have betydning for doseringen af Medithyrox.
En række midler kan nedsætte virkningen af Medithyrox. Det gælder bl.a. lithium (middel mod bipolar lidelse), binyrebarkhormoner, beta-blokkere (midler mod hjerte- og kredsløbslidelser), amiodaron (middel mod hjerterytmeforstyrrelser), phenytoin og carbamazepin (epilepsimidler) samt rifampicin (antibiotikum).
Kan om nødvendigt anvendes.
Det vil ofte være nødvendigt at øge dosis under graviditeten, og niveauet af stofskiftehormoner i blodet bør kontrolleres løbende (normalt hver 4.-6. uge).
Læs mere om gravide og medicin
Kan om nødvendigt anvendes.
Læs mere om ammende og medicin
Læs mere om bloddonorer og medicin
Virker som det naturlige skjoldbruskkirtelhormon, thyroxin. Nedsat produktion af thyroxin medfører nedsat stofskifte og forstørret skjoldbruskkirtel.
Ved behandling af for lavt stofskifte indtræder den fulde virkning først efter 4-6 uger.
Halveringstiden I blodet (T½) er 7 døgn.
Tabletter. 1 tablet indeholder 13 mikrogram, 25 mikrogram, 50 mikrogram, 75 mikrogram eller 100 mikrogram levothyroxinnatrium.
Pakninger, priser, tilskud og udlevering
tabletter 13 mikrogram  (Orifarm Generics)
tabletter 25 mikrogram  (Orifarm Generics)
tabletter 50 mikrogram  (Orifarm Generics)
tabletter 75 mikrogram  (Orifarm Generics)
tabletter 100 mikrogram  (Orifarm Generics)
Læs mere om tilskud
Læs mere om udlevering
Information til sundhedsfaglige om
01.06.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø